Сутиен
Сутиенът (;  – „поддръжка на гърдите“) е част от женското бельо. Служи за поддържане, оформяне или повдигане на бюста.

Състои се от „чашки“ и презрамки, пришити към лента, която минава под гърдите. Презрамките могат да са от плат (евентуално ластичен) или безцветен силикон, като почти винаги имат механизъм за регулиране на дължината, от който зависи и колко повдигнат ще бъде бюстът. Сутиените от по-еластичните материи нямат нужда от механизми за закопчаване, но повечето модели имат такива. Най-често това са метални кукички или пластмасови механизми. В повечето случаи закопчаването е на гърба, но има и модели, които се закопчават отпред, между гърдите.

В зависимост от модела на сутиена, по ръба на чашките могат да са пришити метални дъги, наречени банели, които служат за допълнително повдигане и оформяне на симетричен бюст. Също така, някои модели имат „джобчета“ за допълнителни подплънки, за случаите когато гърдите са по-малки от чашките или едната гърда е по-малка от другата.

История 

Сутиенът е разработен в края на 19 и началото на 20 век с цел да замести корсета. За официален изобретател на сутиена се смята френският стилист Пол Поаре, заради когото през 1907 година сутиентът е признат от модната индустрия. Така сутиенът става най-популярното женско бельо. През 1977 година е измислен и спортният сутиен, който подкрепя гърдите при активно движение.

 Fascia pectoralis

Размери сутиени 
Различните размери сутиени се обозначават с комбинация от число и буква, където числото е размера на подгръдната обиколка, а буквата обозначава размера на чашката. Примерно 75B, означава че жената има подгръдна обиколка 75 cm и обем на гърдите B.

 Размери AA и А
 Предназначени са за жени с най-малки гърди и за момичета в ранен пубертет.
 Размери B и С
 Предназначени са за жени с нормално голям бюст.
 Размер D
 Предназначени са за жени с много големи гърди.

Таблица за стандартите в различните страни 

Дамско облекло